עידן תלם

עידן תלם (נולד ב-21 במאי 1999), הידוע בשם ערוץ היוטיוב שלו אינדה גיים (Inde Game), הוא יוטיובר, גיימר, אושיית רשת ושחקן ישראלי. הערוץ של תלם הוא בין בעלי מספר העוקבים הגדול ביותר ביוצרי התוכן בישראל, והגיימר עם מספר הרשומים הגדול ביותר ביוטיוב ישראל. בשנת 2019 פתח חשבון טיקטוק, ונכון למאי 2024, לחשבון זה כ-335 אלף עוקבים.

== ביוגרפיה ==
תלם נולד בקריית אתא. בגיל שש עבר לזכרון יעקב, ולאחר כחמש שנים עבר עם משפחתו לחיפה. אימו היא לימור מגן-תלם, חברת הכנסת לשעבר מטעם ישראל ביתנו. אביו הוא יריב תלם. יש לו אחות ושלושה אחים למחצה מאביו.

תלם שירת בצה"ל ביחידת תקשורת והסברה בחיל הים בתפקיד אחראי על הרשתות החברתיות של זרוע הים כגון יוטיוב ואינסטגרם. הוא שירת מינואר 2018 עד שנת 2020.

== קריירה ==
תלם החל את פעילותו בקהילת היוטיוב בספטמבר 2016, ופתח את הערוץ שלו בשם "Inde Clash", מכיוון שעיקר הסרטונים שהעלה לערוץ עסקו במשחק הווידאו "Clash Royale".

ב-24 ביולי 2016 העלה את הסרטון הראשון שלו בערוץ על המשחק המוצלח לאותה תקופה, "קלאש רויאל", ומאז העלה סרטונים רבים נוספים על המשחק. בינואר 2017 הרחיב את פעילות הערוץ למשחקים נוספים.

בשנת 2018 הופיע תלם על עטיפת ארטיק PLAY של נסטלה. בארטיק זה ניתנות משימות שצריך לבצע אותן.

ביולי 2019 היה תלם הפרזנטור של מחסני חשמל, במטרה לקדם את תחום הגיימינג במחסני חשמל. בעקבות שיתוף הפעולה, עוצבו תמונות של תלם בסניפים של מחסני חשמל. ביולי 2019 הנחה את כנס הבראול סטארס הגדול ביותר לשנת 2019, שהתרחש בהיכל קבוצת שלמה.

לתלם תוכנית רדיו בשם "מה קורה?" המשודרת ברדיו חיפה שהוא מנחה ביחד עם אור יעקב, שבה הם מארחים זמרים, יוצרים, יוטיוברים ומפורסמים. תוכנית הרדיו התחילה את פעילותה ב-4 ביוני 2020. העונה הראשונה הסתיימה ב-5 בנובמבר 2020.

במאי 2020 הפך תלם לפרזנטור של HOT Gamers, חבילת אינטרנט מיוחדת המתאימה לגיימרים. ב-17 במאי הצטרף כשגריר לעמותת Make A Wish.

בנובמבר 2020 היה בשיתוף פעולה עם Xbox ולקח חלק בהשקה של Xbox Series X. ההשקה נערכה במגדלי עזריאלי שבתל אביב בהנחיתם של בן קיסר ודאני-לי זיסר. הייתה אפשרות (לכל דורש) לצפות בהשקה בלייב שהתרחשה בערוץ ה"יוטיוב" של Xbox ישראל. השידור החי הגיע ל-20,000 צופים באותו הרגע בזמן השידור.

בדצמבר 2020 החל תלם לקחת חלק מספריית Fresh שנמצאת ב-HOT VOD Young, ספריית כוכבי רשת בתשלום, שבה אפשר לראות כל מיני תכנים בלעדיים בכל חודש. באותה השנה קיבל את תפקידו הראשון במשחק, בסרט "פול ספיד", ספין אוף לסרט "פול גז", בתפקיד גל.

בנובמבר 2021 גילם את עצמו בתפקיד אורח בסדרה "לבד בבית" בעונה השנייה של הסדרה, שעלתה בקיץ 2022. ב-5 באפריל 2022 השיק רשמית את המותג "אינדה גיים" והוציא לחנויות אוזניות ייחודיות של עצמו.<ref></ref> בנובמבר 2022 הופיע בפסטיגל.

ב-19 ביוני 2023 חשף בסרטון יוטיוב את מוצריו החדשים תחת המותג אינדה גיים, עכבר ופד לעכבר והשיק אותם לחנויות ולאתר הרשמי שלו.

ב-3 באוגוסט 2023 האתר של המוצרים נסגר. ב-15 באוגוסט 2023 פתח תלם חנות פופאפ בקניון עזריאלי שרונה שבתל אביב. ב-21 באוגוסט פתח חנות בעזריאלי הנגב שבבאר שבע.

=== קולנוע וטלוויזיה ===
{| class="wikitable"
|+
! שנה !! פרויקט !! תפקיד
|-
| 2019 || מה קורה? || עצמו
|-
| 2021 || פול ספיד || גל
|-
| 2022 || לבד בבית || עצמו
|}

=== מופעים ===
{| class="wikitable"
|+
! שנה !! פרויקט !! תפקיד
|-
| 2022 || פסטיגל על פסטיגל || עצמו + אינדה גיימרוס
|}

== חיים אישיים ==
מחודש יוני 2024 נמצא תלם במערכת יחסים עם יוצרת התוכן הילי טולדנו.

== פרסים ומועמדויות ==
עידן תלם, 2022
{| class="wikitable"
! שנה !! קטגוריה !! מועמדות !! תוצאה
|-
| 2017 || rowspan="2" |פסטיבל פלייקון || שיתוף הפעולה המצליח ביותר, בתחום הגיימינג בארץ || 
|-
| 2018 || rowspan="3" |גיימר השנה || 
|-
| rowspan="3" |2019 || ישראל בידור || 
|-
| פרסי נבחרי השנה של פרוגי || 
|-
| rowspan="2" |ישראל בידור || יוטיובר השנה || 
|-
| rowspan="3" |2020 || rowspan="4" |גיימר השנה || 
|-
| נבחרי העורכים של פרוגי || 
|-
| ישראל בידור גיימינג || 
|-
| 2021 || פרסי נבחרי השנה של פרוגי || 
|-
| rowspan="2" |2022 || ישראל בידור || rowspan="2" |יוטיובר השנה || 
|-
| פרסי נבחרי השנה של פרוגי || 
|}

== קישורים חיצוניים ==

* 

* 
* 

== הערות שוליים ==

קטגוריה:יוטיוברים ישראלים
קטגוריה:שחקני קולנוע וטלוויזיה ישראלים
קטגוריה:כוכבי רשת ישראלים
קטגוריה:משתתפי הפסטיגל
קטגוריה:ישראלים שנולדו ב-1999